Alustava lisätalousarvioesitys Nro 2 vuoden 2004 talousarvioon - Yleinen tulotaulukko - Tulo- ja menotaulukko pääluokittain - Pääluokka VIII B: Euroopan tietosuojavaltuutettu /* SEK/2004/0104 lopull. */





ALUSTAVA LISÄTALOUSARVIOESITYS NRO 2 VUODEN 2004 TALOUSARVIOON - YLEINEN TULOTAULUKKO - TULO- JA MENOTAULUKKO PÄÄLUOKITTAIN - Pääluokka VIII B: Euroopan tietosuojavaltuutettu (komission esittämä) Euroopan komissio ottaa huomioon - Euroopan yhteisön perustamissopimuksen ja erityisesti sen 272 artiklan, - Euroopan atomienergiayhteisön perustamissopimuksen ja erityisesti sen 177 artiklan, - Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [1] ja erityisesti sen 37 artiklan, [1] EYVL L 248, 16.9.2002, s. 1. ja esittää budjettivallan käyttäjälle alustavan lisätalousarvioesityksen nro 2 vuoden 2004 talousarvioon jäljempänä esitettyjen perustelujen mukaisesti. *** TULO- JA MENOTAULUKKO PÄÄLUOKITTAIN Yleinen tulotaulukko sekä tulo- ja menotaulukko pääluokittain toimitetaan erikseen SEI-BUD -järjestelmän välityksellä. PERUSTELUT 1. JOHDANTO Esitys koskee määrärahojen kirjaamista vuoden 2004 talousarvion pääluokan VIII B budjettikohtiin Euroopan tietosuojavaltuutetun toiminnan rahoittamiseksi. Lisätalousarvioon sisältyvien menojen kokonaismäärä on 1 272 000 euroa ja tulojen kokonaismäärä 90 000 euroa. Tarkoitus on myös lisätä 15 virkaa pääluokan VIII B henkilöstötaulukkoon. Ehdotus vastaa menojen ja henkilöstötaulukon osalta vuonna 2002 hyväksyttyä pääluokan VIII B budjettia. Tulojen osalta se poikkeaa siitä hieman, koska on tarpeen ottaa huomioon henkilöstösääntöuudistukseen liittyvien siirtymätoimenpiteiden vaikutus tuloihin [2]. [2] NEUVOSTON ASETUS (EY, EURATOM) N:O 2181/2003, ANNETTU 8 PÄIVÄNÄ JOULUKUUTA 2003, HENKILÖSTÖSÄÄNTÖUUDISTUKSEEN LIITTYVISTÄ SIIRTYMÄTOIMENPITEISTÄ ERITYISESTI PALKKOJEN JA ELÄKKEIDEN OSALTA. 2. EHDOTUKSEN PERUSTELUT Yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18. joulukuuta 2000 annetussa Euroopan parlamentin ja neuvoston asetuksessa (EY) N:o 45/2001 [3] säädetään riippumattoman valvontaviranomaisen perustamisesta. Viranomaisen tehtävä on valvoa asetuksen säännösten soveltamista. Viranomaista kutsutaan Euroopan tietosuojavaltuutetuksi (jäljempänä 'tietosuojavaltuutettu'), ja häntä avustaa apulaistietosuojavaltuutettu. [3] EYVL L 8, 12.1.2001, s. 1. Neuvosto, Euroopan parlamentti ja komissio hyväksyivät 1. heinäkuuta 2002 päätöksen N:o 1247/2002/EY Euroopan tietosuojavaltuutetun tehtävien hoitamista koskevasta ohjesäännöstä ja yleisistä ehdoista [4]. [4] EYVL L 183, 12.7.2002, s. 1. Näiden asetusten pohjalta neuvosto ja parlamentti hyväksyivät 22. joulukuuta 2003 Euroopan tietosuojavaltuutetun nimityksen. Nimitys julkistettiin 17. tammikuuta 2004. Perustamissopimuksen mukaan kukin toimielin arvioi tarpeensa ja tekee budjettivallan käyttäjälle rahoitusta koskevat pyynnöt. Tämä tarkoittaa, että oikeastaan tietosuojavaltuutetun olisi itse esitettävä talousarviota koskevat pyynnöt omien arvioidensa mukaisesti ja otettava siitä vastuu. Jotta tietosuojavaltuutetulla olisi käytössään toiminnan aloittamiseen tarvittavat varat, budjettivallan käyttäjä sisällytti kuitenkin komission ehdotuksesta Euroopan unionin toimielinten vuosien 2002, 2003 ja 2004 talousarvioihin pääluokan VIII B. Tätä pääluokkaa varten laaditaan erillinen talousarvio, josta tietosuojavaltuutettu saa toimintaansa varten tarvittavat varat. Pääluokan VIII B vuoden 2002 talousarvioon sisältyi henkilöstötaulukko ja määrärahoja. Koska vuoden 2002 määrärahat jäivät kuitenkin käyttämättä eikä tietosuojavaltuutetun ja apulaistietosuojavaltuutetun nimittämisen päivämäärä ollut vielä selvillä, budjettivallan käyttäjä ei myöntänyt pääluokkaan VIII B lainkaan määrärahoja vuosina 2003 ja 2004. Nyt kun tietosuojavaltuutettu on nimitetty, kyseiseen talousarvioon on osoitettava riittävät määrärahat, jotta toiminta voi alkaa. Koska nimitys tapahtui vasta äskettäin eikä tietosuojavaltuutettu ehtisi itse esittää lyhyessä määräajassa lisätalousarviota, komissio ehdottaa, että pääluokkaan VIII B sisällytetään ne määrärahat ja henkilöstötaulukko, jotka budjettivallan käyttäjä oli hyväksynyt vuoden 2002 talousarviossa. Tietosuojavaltuutettu voi itse tarvittaessa esittää vuonna 2004 toisen lisätalousarvion, jossa tarkennetaan pääluokan VIII B budjettia ja/tai henkilöstötaulukkoa. 3. VIRAT JA RAHOITUS PÄÄLUOKKAAN VIII B - EUROOPAN TIETOSUOJAVALTUUTETTU 3.1. Vuoden 2002 talousarvion laadinnassa sovellettu oikeusperusta Asetuksen N:o 45/2001 43 artiklan 2 kohdan mukaan budjettivallan käyttäjä varmistaa, että Euroopan tietosuojavaltuutetulla on käytössään tehtäviensä suorittamista varten tarvittava henkilöstö ja rahoitus. Asetuksen 43 artiklan 3 ja 4 kohdassa säädetään, että Euroopan tietosuojavaltuutettua avustaa sihteeristö ja että Euroopan tietosuojavaltuutetun talousarvio otetaan erillisenä kohtana Euroopan unionin yleisen talousarvion pääluokkaan VIII. Talousarviokehys perustuu pääasiassa talousarvion Euroopan oikeusasiamiestä koskeviin lukuihin, koska oikeusasiamiehen toimisto on kokonsa ja luonteensa puolesta hyvä vertailukohta. 3.2. Henkilöstötaulukko Euroopan tietosuojavaltuutettu ja apulaistietosuojavaltuutettu ovat kyseisen viranomaisen jäseniä eikä heitä näin ollen mainita henkilöstötaulukossa. >TAULUKON PAIKKA> 3.3. Määrärahat 3.3.1. Euroopan tietosuojavaltuutetun ja apulaistietosuojavaltuutetun palkka Euroopan parlamentin, neuvoston ja komission 1. heinäkuuta 2002 tekemän päätöksen N:o 1247/2002/EY nojalla Euroopan tietosuojavaltuutettu rinnastetaan Euroopan yhteisöjen tuomioistuimen tuomariin palkkansa, korvaustensa, vanhuuseläkkeensä ja muiden palkkaan liittyvien etujen määrittämisen osalta. Apulaistietosuojavaltuutettu rinnastetaan näiltä osin tuomioistuimen kirjaajaan. 3.3.2. Sihteeristön henkilöstö On realistista odottaa, että tietosuojavaltuutettu ottaa mahdollisimman pian palvelukseensa viiden hengen ydinjoukon (esimerkiksi 1 A-virka sekä 2 B- ja 2 C-virkaa). Muut 10 henkilöä otetaan palvelukseen myöhemmässä vaiheessa. Vuoden 2002 talousarvio, jota on käytetty lisätalousarvion viitteenä, perustuu tälle olettamukselle. 3.3.3. Infrastruktuuri Osaston 2 kohtiin pyydetyt määrärahat on laskettu Euroopan oikeusasiamiestä koskevien talousarvion lukujen perusteella ja niissä on otettu huomioon myös aloitusvaiheeseen liittyvät kiinteät kustannukset. yhteenvetotaulukko rahoitusnäkymien otsakkeittain >TAULUKON PAIKKA> TULOTAULUKKO PÄÄLUOKKA VIII B - EUROOPAN TIETOSUOJAVALTUUTETTU >TAULUKON PAIKKA> MENOTAULUKKO PÄÄLUOKKA VIII B - EUROOPAN TIETOSUOJAVALTUUTETTU >TAULUKON PAIKKA> >TAULUKON PAIKKA>